अनशन की अनुमति नहीं मिली, अदालत जाएंगे : भूषण  
भूषण ने कहा कि वह दिल्ली पुलिस द्वारा जयप्रकाश नारायण पार्क पर अनशन की अनुमति नहीं दिए जाने के खिलाफ अदालत की शरण में जाएंगे।
अन्ना हज़ारे के साथी कार्यकर्ता प्रशांत भूषण ने सोमवार को कहा कि वह दिल्ली पुलिस द्वारा जयप्रकाश नारायण पार्क पर अनशन की अनुमति नहीं दिए जाने के खिलाफ अदालत की शरण में जाएंगे।  दिल्ली पुलिस के फैसले को असंवैधानिक और अलोकतांत्रिक करार देते हुए भूषण ने कहा कि पुलिस ने शांतिपूर्ण विरोध प्रदर्शन करने की अनुमति देने से इनकार कर नागरिकों के लोकतांत्रिक अधिकारों के खिलाफ काम किया है। हम अदालत का दरवाजा खटखटाएंगे। भूषण ने आरोप लगाया कि मौजूदा सरकार के तहत लोकतंत्र तानाशाही में तब्दील हो रहा है और इससे सत्तर के दशक में लगाए गए आपातकाल की याद आ रही है।